**Ministru kabineta noteikumu projekta**

 „Centralizēto elektronisko iepirkumu noteikumi” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Centralizēto elektronisko iepirkumu noteikumi” (turpmāk - noteikumu projekts) izstrādāts saskaņā ar 2013.gada 20.jūnija likumu „Grozījumi Publisko iepirkumu likumā”, 7.pantu ar kuru Publisko iepirkumu likuma (turpmāk – PIL) 16.pants izteikts jaunā redakcijā, un attiecīgā panta devītajā daļā Ministru kabinetam uzdots uzdevums noteikt preču un pakalpojumu grupas, kā arī centralizēto iepirkumu institūcijas un to sniegto pakalpojumu izmantošanas nosacījumus. Saskaņā ar Publisko iepirkumu likuma pārejas noteikumu 44.punktu grozījumi par 8.panta 2.1 daļas un 16.panta izteikšanu jaunā redakcijā stājas spēkā 2014.gada 1.janvārī. |
| 2. | Pašreizējā situācija un problēmas |  Šobrīd PIL spēkā esoša redakcija nosaka tiešās pārvaldes iestādēm Ministru kabineta noteiktajos gadījumos ir obligāti preces un pakalpojumus iegādāties no Ministru kabineta noteiktajām centralizēto iepirkumu institūcijām vai ar to starpniecību, ja attiecīgās preces vai pakalpojumi ietilpst Ministru kabineta noteiktajā preču vai pakalpojumu grupā un to līgumcena 12 mēnešu laikā attiecīgajā preču vai pakalpojumu grupā ir 150 euro vai lielāka, savukārt ar 2014.gada 1.janvāri pašvaldībām un pašvaldību iestādēm pienākums preces un pakalpojumus iegādāties no Ministru kabineta noteiktajām centralizēto iepirkumu institūcijām vai ar to starpniecību ir ja attiecīgās preces vai pakalpojumi ietilpst Ministru kabineta noteiktajā preču vai pakalpojumu grupā un to līgumcena 12 mēnešu laikā attiecīgajā preču vai pakalpojumu grupā ir 4000 euro vai lielāka.Vienlaikus šobrīd spēkā esošo Ministru kabineta noteikumu „Centralizēto elektronisko iepirkumu noteikumi” darbības laikā tika konstatēta nepieciešamība atbilstoši Elektronisko iepirkumu sistēmas (turpmāk – EIS) attīstības tendencēm papildināt noteikumu regulējumu ar jauniem nosacījumiem attiecībā uz specifiska veida pasūtījumu izvedi un darījumu slēgšanu sistēmā, kā arī paplašināt uzraudzības iespējas. Tāpat tika konstatēta nepieciešamība visiem subjektiem, kas ir tiesīgi izmantot centralizēto iepirkumu institūciju sniegtos pakalpojumus, noteikt vienotus reģistrācijas nosacījumus EIS. Turklāt ar noteikumu projektu netiek paredzēta atkārtota reģistrācija jau esošajiem (reģistrētajiem) EIS dalībniekiem, un sadarbība notiek vispārējā kārtībā, vienlaikus tiem EIS jau reģistrētiem pasūtītājiem jāņem vērā noteikumu projekta 6.3.apakšpunkta prasības, ka E-iepirkumu sistēmas dalībnieks nodrošina, ka tā sistēmas lietotāji rakstveidā apņemas saglabāt un nelikumīgi neizpaust personas datus.Ņemot vērā, ka noteikumu pielikumā ir ietvertas EIS obligāti iepērkamo preču grupas, informācija par preču katalogu darbības termiņu un atjaunoto preču katalogu spēkā stāšanās laiku tiek publiskota Valsts reģionālās attīstības aģentūras(turpmāk – VRAA) uzturētās EIS mājaslapā ([www.eis.gov.lv](http://www.eis.gov.lv)). Tāpat arī minētajā mājaslapā ir publiski pieejamas visas katalogos pieejamo preču tehniskās specifikācijas, kas ļauj pasūtītājiem savlaicīgi izvērtēt vai EIS ir pieejamas to vajadzībām atbilstošas preces. Savukārt jautājumi, kas attiecas uz noteiktu preču pieejamību, ir noskaidrojami vēršoties pie VRAA un iestāžu sadarbība attiecībā uz informācijas apmaiņu notiek vispārējā kārtībā saskaņā ar Valsts pārvaldes iekārtas likumu, saprātīgos termiņos ievērojot jautājuma steidzamību un iestādes kapacitāti.Noteikumu projekts paredz atsevišķu šo noteikumu normu spēkā stāšanās laiku, proti, noteikumu projekta 14., 17., 18. un 19.punkts stājas spēkā 2014. gada 1. aprīlī, kas ir nepieciešams sistēmas funkcionalitātes pasūtīšanas un izstrādes nodrošināšanai. Noteikumu projekta 17.1. apakšpunktā ietverto vārdu „šāda pasūtījuma” nozīme attiecināma uz noteikumu projekta 14. un 15. punktā minētajām prasībām.Termiņš, kādā piegādātāji sagatavo noteikumu projekta 14. un 15.punktā paredzētos piedāvājumus, ir noteikts saskaņojot to ar EIS pārstāvēto preču nozares pārstāvjiem. Šie piedāvājumi attiecas tikai uz īpašās cenas piedāvājuma noteikšanu, šajos pasūtījumos nav jāizstrādā speciālu preču vai pakalpojumu piedāvājums (kas jau ir sagatavots, iesniedzot piedāvājumus sākotnējās centralizētās iepirkuma procedūras laikā), līdz ar to minimālais termiņš trīs darbdienas ir pietiekošs, vienlaikus maksimālais termiņš nav ierobežots, līdz ar to konkrētā līguma ietveros to var noteikt garāku, ja tam ir objektīva nepieciešamība vadoties no iepirkuma priekšmeta īpatnībām. |
| 3. | Saistītie politikas ietekmes novērtējumi un pētījumi | 2011.gada 18.janvāra Ministru kabineta sēdes protokols Nr.5 33§ „Informatīvais ziņojums „Par pašvaldību publisko iepirkumu centralizācijas vadlīnijām”” |
| 4. | Tiesiskā regulējuma mērķis un būtība |  Šā noteikumu projekta mērķis ir veicināt preču un pakalpojumu iepirkumu centralizāciju, efektīvi izlietojot piešķirtos finanšu līdzekļus, kā arī mazinot iepirkumu procedūru organizēšanai nepieciešamos administratīvos resursus, saskaņā ar PIL un 16.pantā veiktajiem grozījumiem, kas minēti anotācijas I sadaļas 1.punktā, ir noteikt preču un pakalpojumu grupas, kā arī centralizēto iepirkumu institūciju un tās sniegto pakalpojumu izmantošanas nosacījumus. Noteikumu projekts stājas spēkā 2014.gada 1.janvārī. Noteikumu projektā par obligātiem tiek noteikti biroja tehnikas, programmatūras, biroja papīra, atsevišķu biroja tehnikas, programmatūras, atsevišķu medikamentu grupu, datortehnikas un drukas iekārtu piederumu un standarta servertehnikas katalogi. Attiecīgās preču grupas tiks pilnvērtīgi pārstāvētas EIS. Vienlaikus tiks papildināti obligāto preču veidi. Noteikumu projekts daļēji atrisina anotācijas I sadaļas 2.punktā minētās problēmas, jo turpmāk būs nepieciešams izvērtēt PIL 16.panta sestās daļas regulējuma pilnveidošanas iespējas, kas paredz pienākumu centralizēto iepirkumu institūcijai izsniegt apstiprinājumu par specifikācijai atbilstošu preču nepieejamību, īsāka termiņa paredzēšanu. |
| 5. | Projekta izstrādē iesaistītās institūcijas |  Vides aizsardzības un reģionālās attīstības ministrija, Valsts reģionālās attīstības aģentūra. |
| 6. | Iemesli, kādēļ netika nodrošināta sabiedrības līdzdalība |  Sabiedrības līdzdalība nav nodrošināta, jo noteikumu projekts attiecas tikai uz tiešās pārvaldes iestādēm, pašvaldībām un pašvaldību iestādēm, sabiedrisko pakalpojumu sniedzējiem, valsts un pašvaldību kapitālsabiedrībām, un uz PIL 7.panta pirmās daļas pamata izdoto Ministru kabineta noteikumu subjektiem. |
| 7. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |   Tiešās pārvaldes iestādes, pašvaldības un pašvaldību iestādes, sabiedrisko pakalpojumu sniedzēji, valsts un pašvaldību kapitālsabiedrības un personas, kuras ir pasūtītājs Publisko iepirkumu likuma izpratnē un līguma izpildi finansē no saviem līdzekļiem vai no Eiropas Savienības politiku instrumentu vai citas ārvalstu finanšu palīdzības un nacionālā līdzfinansējuma līdzekļiem. Saskaņā ar Iepirkumu uzraudzības biroja mājas lapā publicēto Statistisko pārskatu apkopojumu par 2011. gadā Latvijas Republikā veiktajiem publiskajiem iepirkumiem pasūtītāju skaits ir 2030.Noteikumu projekts ir attiecināms arī uz piegādātājiem, kuriem ir piešķirtas līguma slēgšanas tiesības par preču un pakalpojumu piegādi EIS. Pašlaik EIS aktīvo piegādātāju skaits pārsniedz 100. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |   Sabiedrisko pakalpojumu sniedzēji un uz PIL 7.panta pirmās daļas pamata izdoto Ministru kabineta noteikumu subjekti, valsts un pašvaldību kapitālsabiedrības. |
| 3. | Tiesiskā regulējuma finansiālā ietekme |  Projekts šo jomu neskar. |
| 4. | Tiesiskā regulējuma nefinansiālā ietekme |  Projekts šo jomu neskar. |
| 5. | Administratīvās procedūras raksturojums |  Preču un pakalpojumu iegādes procedūra, izmantojot EIS, publiskajām personām, salīdzinot ar PIL noteikto procedūru organizēšanu, ir vienkāršāka un efektīvāka - nav nepieciešama PIL noteikto procedūru veikšana, lai iegādātos noteiktas preces un pakalpojumus. |
| 6. | Administratīvo izmaksu monetārs novērtējums |  Projekts šo jomu neskar. |
| 7. | Cita informācija |  Nav  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ar noteikumu projekta spēkā stāšanos jāatzīst par spēku zaudējušiem 2010.gada 28.decembra noteikumi Nr.1241 „Centralizēto elektronisko iepirkumu noteikumi”. Noteikumu projekts stājas spēkā 2014.gada 1.janvārī saskaņā ar Publisko iepirkumu likuma pārejas noteikumu 44.punktā noteikto. |
| 2. | Cita informācija | Projekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  |  Vides aizsardzības un reģionālās attīstības ministrija, Valsts reģionālās attīstības aģentūra. |
| 2. | Projekta izpildes ietekme uz pārvaldes funkcijām  |  Projekts nemaina iesaistīto institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide |  Nav ietekmes.Jaunas institūcijas netiek paredzētas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija |  Nav ietekmes.Institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Nav ietekmes.Institūcijas netiek reorganizētas. |
| 6. | Cita informācija |  Nav |
|  | *Anotācijas III, V, VI sadaļa – projekts šīs jomas neskar.* |  |
|  |  |  |
|  | Vides aizsardzības un reģionālās attīstības ministra vietā – ekonomikas ministrs D.Pavļuts  Iesniedzējs:vides aizsardzības un reģionālās attīstības ministra vietā – ekonomikas ministrs D.PavļutsVīza:vides aizsardzības un reģionālās attīstības ministrijas valsts sekretārs A.Antonovs  |  |
|  | 12.12.2013. 13:13 |  |
|  | 1222 |  |
|  | E.Šivare66016537, evija.sivare@varam.gov.lv |  |
|  | O.Fiļipovičs67350649, olegs.filipovics@vraa.gov.lv |  |